**ระเบียบการส่งต้นฉบับบทความในวารสารศิลปกรรมศาสตร์ มหาวิทยาลัยศรีนครินทรวิโรฒ**

 **1. บทความวิจัย** หรือ **บทความวิชาการ** มีสาระสำคัญเกี่ยวกับองค์ความรู้ทางด้านศิลปกรรมศาสตร์ ในด้านนฤมิตศิลป์ ทัศนศิลป์ ดุริยางคศิลป์ นาฏศิลป์ ศิลปะการแสดง ศิลปวัฒนธรรม หรือที่ใกล้เคียง **ซึ่งเป็นผลงานที่ไม่เคยตีพิมพ์เผยแพร่ที่ใดมาก่อน**

 **2. ขนาดของต้นฉบับ** ผู้เขียนต้องจัดพิมพ์หน้าเดียวบนกระดาษขนาด A4 โดยเว้นระยะห่างระหว่าง ขอบกระดาษด้านบนและด้านซ้ายมือ 3.5 เซนติเมตร (หรือ 1.38 นิ้ว) ด้านล่างและด้านขวามือ 2.5 เซนติเมตร (หรือ 0.98 นิ้ว)

 **3. รูปแบบอักษรและการจัดวางตําแหน่ง** จัดพิมพ์ด้วยโปรแกรม Microsoft Word (บันทึกเป็น .DOC หรือ .DOCX) **ใช้รูปแบบอักษร TH Sarabun New เท่านั้น** โดยใช้ขนาดและการจัดวางตําแหน่ง ดังนี้

 **3.1 การใส่เลขหน้า** ใช้รูปแบบอักษร TH Sarabun New ขนาด 14 ตัวธรรมดา ตําแหน่งชิดขอบบนด้านซ้าย (ยกเว้นหน้าแรก ไม่ต้องใส่ เลขหน้า)

 **3.2 ชื่อเรื่อง (ภาษาไทย)** ใช้รูปแบบอักษร TH Sarabun New ขนาด 20 ตัวหนา ตําแหน่งกึ่งกลางหน้ากระดาษ

 **3.3 ชื่อเรื่อง (ภาษาอังกฤษ)** ใช้รูปแบบอักษร TH Sarabun New ขนาด 20 ตัวหนา ตําแหน่งกึ่งกลางหน้ากระดาษ ใต้ชื่อเรื่องภาษาไทย

 **3.4 ชื่อผู้เขียน และ ชื่อสังกัด (ภาษาไทย)** ใช้รูปแบบอักษร TH Sarabun New ชื่อผู้เขียนขนาด 18 ตัวหนา ตําแหน่งกึ่งกลางหน้ากระดาษ และชื่อสังกัด ขนาด 16 ตัวหนา ตําแหน่งกึ่งกลางหน้ากระดาษใต้ชื่อผู้เขียน

 **3.5 ชื่อผู้เขียน และ ชื่อสังกัด (ภาษาอังกฤษ)** รูปแบบอักษร TH Sarabun New ชื่อผู้เขียนขนาด 18 ตัวหนา ตําแหน่งกึ่งกลางหน้ากระดาษ ใต้ชื่อสังกัดภาษาไทย และชื่อสังกัด ขนาด 16 ตัวหนา ตําแหน่งกึ่งกลางหน้ากระดาษใต้ชื่อผู้เขียน

 **3.6 หัวข้อของบทคัดย่อ** **(ภาษาไทยและภาษาอังกฤษ)** ใช้รูปแบบอักษร TH Sarabun New ขนาด 18 ตัวหนา ตําแหน่งชิดขอบกระดาษด้านซ้าย

 **3.6 เนื้อหาของบทคัดย่อ (ภาษาไทยและภาษาอังกฤษ)** ใช้รูปแบบอักษร TH Sarabun New ขนาด 16 ตัวธรรมดา จัดพิมพ์เป็น 1 คอลัมน์ บรรทัดแรกเว้นหนึ่งแท็บจากขอบกระดาษด้านซ้าย และจัดพิมพ์ให้ชิดขอบทั้งสองด้าน จำนวนคำไม่เกิน

 **3.7 คําสําคัญ (Keywords)** ใช้รูปแบบอักษร TH Sarabun New ขนาด 16 ตัวหนาตําแหน่งชิดขอบกระดาษด้านซ้าย แล้วพิมพ์ตามด้วยเครื่องหมายทวิภาค (:) โดยไม่เว้นระยะ ส่วนข้อความของคําสําคัญ ใช้รูปแบบอักษร TH Sarabun New ขนาด 16 ตัวธรรมดา ซึ่งคําสําคัญควรอยู่ระหว่าง 3-5 คํา แต่ละคําพิมพ์ตามด้วยเครื่องหมายอัฒภาค (;) โดยไม่เว้นระยะ

 **3.8 หัวข้อเรื่อง** รูปแบบอักษร TH Sarabun New ขนาด 18 ตัวหนา ตําแหน่งชิดขอบกระดาษด้านซ้าย

 **3.9 หัวข้อย่อย** รูปแบบอักษร TH Sarabun New ขนาด 16 ตัวหนา ตําแหน่งชิดขอบกระดาษด้านซ้าย ระบุหมายเลขหน้าหัวข้อ โดยเรียงลําดับตามหมายเลขตําแหน่ง เว้นระยะของแต่ละตําแหน่งขนาดหนึ่งแท็บ

 ***\*หัวข้อเรื่อง*** และ ***หัวข้อย่อย*** ควรจะมีการแบ่งเป็นสัดส่วนให้เรียบร้อย กํากับแต่ละหัวข้อ ด้วยระบบตัวเลข และอาจมีหัวข้อย่อยได้หากจําเป็น แต่ไม่ควรแบ่งย่อยเกิน 3 ลําดับ โดยหัวข้อเรื่องให้ขึ้นต้น ด้วยเลข 1 ไม่ใช่เลข 0 และหากเป็นหัวข้อย่อย ไม่ต้องใส่เครื่องหมายมหัพภาคหลังตัวเลขท้ายสุด (เช่น ให้ใส่ เป็น 2.1 ไม่ใช่ 2.1.) เมื่อจะขึ้นย่อหน้าใหม่ ต้องกั้นย่อหน้าเข้ามาเสมอด้วยระยะเพียงหนึ่งแท็บเท่านั้น

 **3.10 เนื้อหา** รูปแบบอักษร TH Sarabun New ขนาด 16 ตัวธรรมดา จัดพิมพ์เป็น 1 คอลัมน์ และพิมพ์ให้ชิดขอบทั้งสองด้าน

 **4. จํานวนหน้าของต้นฉบับ** ควรมีความยาวระหว่าง 10-12 หน้า

 **5. การเรียงลําดับเนื้อหาต้นฉบับ** เนื้อหาภาษาไทยที่มีคําศัพท์ภาษาต่างประเทศ ควรแปลเป็นภาษาไทยให้ได้ ความหมายมากที่สุด (ในกรณีที่คําศัพท์ภาษาต่างประเทศเป็นคําเฉพาะที่ไม่สามารถแปลได้ หรือแปลแล้วไม่ ได้ความหมายที่ชัดเจน อนุโลมให้เขียนทับศัพท์ได้) ควรใช้ภาษาที่ผู้อ่านเข้าใจง่าย ชัดเจน หากใช้คําย่อต้อง เขียนคําเต็มไว้ครั้งแรกก่อน โดยการเรียงลําดับของเนื้อหา มีดังนี้

 **5.1 ประเภทของบทความ** ได้แก่

 **5.1.1 บทความวิชาการ** ควรมีองค์ประกอบดังนี้

 1) ชื่อเรื่อง (ภาษาไทยและภาษาอังกฤษ)

 2) ชื่อผู้เขียน (ภาษาไทยและภาษาอังกฤษ)

 3) บทคัดย่อ (ภาษาไทยและภาษาอังกฤษ)

 4) เนื้อหา ได้แก่ บทนําหรือความนํา เนื้อหาของเรื่อง และสรุป

 5) บรรณานุกรม

 ***\*ในแต่ละหัวข้อ ให้เว้นระยะจากหัวข้อก่อนหน้า 1 บรรทัด***

 **5.1.2 บทความวิจัย** อาจเป็นบทความสรุปโดยย่อของงานวิจัย หรือประเด็นใดประเด็นหนึ่ง ที่มีความสําคัญในงานวิจัยฉบับสมบูรณ์ องค์ประกอบของบทความมีดังนี้

 1) ชื่อเรื่อง (ภาษาไทยและภาษาอังกฤษ)

 2) ชื่อผู้เขียน (ภาษาไทยและภาษาอังกฤษ)

 3) บทคัดย่อ (ภาษาไทยและภาษาอังกฤษ)

 4) เนื้อหา ได้แก่ บทนํา วัตถุประสงค์ในการวิจัย ประโยชน์ของการวิจัย สมมุติฐาน (ถ้ามี) ขอบเขตของการวิจัย วิธีดำเนินการวิจัย สรุปผลการวิจัย การอภิปรายผล และข้อเสนอแนะ

 5) บรรณานุกรม

 ***\*ในแต่ละหัวข้อ ให้เว้นระยะจากหัวข้อก่อนหน้า 1 บรรทัด***

 **5.2 ชื่อเรื่อง** ต้องมีทั้งภาษาไทยและภาษาอังกฤษ โดยให้นําชื่อเรื่องภาษาไทยขึ้นก่อน

 **5.3 ชื่อผู้เขียน** เป็นภาษาไทยและภาษาอังกฤษ

 **5.4 บทคัดย่อ** เขียนทั้งภาษาไทยและภาษาอังกฤษ ความยาวไม่ควรเกิน 250 คํา หรือ 10 บรรทัด โดย ให้นําบทคัดย่อภาษาไทยขึ้นก่อน ส่วนบทคัดย่อภาษาอังกฤษ (Abstract) ซึ่งแปลมาจากบทคัดย่อภาษาไทย ควรมีเนื้อหาที่ตรงกัน ใช้ขนาดและตัวอักษรเหมือนบทคัดย่อภาษาไทย และจะใช้ตัวเอนก็ต่อเมื่อเป็นศัพท์ เฉพาะทางวิทยาศาสตร์

 **5.5 คําสําคัญภาษาไทย** อยู่ระหว่าง 3-5 คํา (ไม่ใช่วลีหรือประโยค) เป็นการระบุคําสําคัญหลักของเรื่องที่ศึกษาหรือเนื้อหางานวิจัย ต้องเป็นคําศัพท์ที่สามารถใช้ในการสืบค้นหรืออ้างอิงได้

 **5.6 คําสําคัญภาษาอังกฤษ** แปลมาจากภาษาไทย

 **5.7 การลงรายการเอกสารอ้างอิงในเนื้อเรื่องของบทความ (Citation)** การอ้างอิงในเนื้อหา (In-text Citation) ของบทความ ให้ใช้การอ้างอิงแบบนาม-ปี (Author-Date Citation System) โดยใช้ตามแบบ APA ฉบับพิมพ์ครั้งที่ 6 (American Psychological Association Style, 6th Edition) ซึ่งจะปรากฏแทรกอยู่ในเนื้อหา ของบทความ

 **5.8 การลงรายการเอกสารอ้างอิงท้ายบทความ** เป็นการอ้างอิงเอกสารที่ปรากฏในเนื้อหาของ บทความ โดยใช้ตามแบบ APA ฉบับพิมพ์ครั้งที่ 6 (American Psychological Association Style, 6th Edition) ให้เริ่มต้นด้วยเอกสารอ้างอิงภาษาไทยก่อน แล้วตามด้วยเอกสารอ้างอิงภาษาต่างประเทศ

 **5.9 ภาพประกอบ ตาราง แผนภูมิ ตัวอย่าง** หากมีภาพประกอบ ตาราง แผนภูมิ หรือตัวอย่าง ให้ใส่หมายเลขกํากับตามลําดับ พร้อมด้วยชื่อหรือคําบรรยาย และแหล่งที่มา (ถ้ามี) ตามความเหมาะสม และให้ใช้ลําดับหมายเลขชุด เดียวกันในการอ้างถึงแต่ละภาพประกอบ ตาราง แผนภูมิ หรือตัวอย่าง ให้คงความสม่ำเสมอตลอดทั้ง บทความ โดยจะต้องอยู่ห่างจากเนื้อความหลัก ซึ่งเว้นระยะห่าง 1 บรรทัด ทั้งด้านบนและด้านล่างจากเนื้อ ความหลัก ในกรณีที่มีภาพประกอบ ให้จัดส่งภาพประกอบเป็นไฟล์ JPEG แยกต่างหากจากบทความมาด้วย

 **6. การป้องกันปัญหาด้านลิขสิทธิ์และการลักลอกงาน** ผู้เขียนบทความมีหน้าที่ในการขออนุญาตใช้วัสดุที่มี ลิขสิทธิ์คุ้มครองจากเจ้าของลิขสิทธิ์ ผู้เขียนบทความมีความรับผิดชอบที่จะต้องปฏิบัติตามกฎหมายในการคัดลอกและทําสําเนาวัสดุที่มีลิขสิทธิ์อย่างเคร่งครัด การคัดลอกส่วนหนึ่งส่วนใดของข้อความ และการกล่าว พาดพิงถึงเนื้อหาจากแหล่งวัสดุตีพิมพ์อื่น ต้องมีการอ้างอิงแหล่งที่มีกํากับและระบุแหล่งที่มาให้ชัดเจน ในส่วนของรายการอ้างอิง การคัดลอกข้อความหรือเนื้อหาจากแหล่งอื่นโดยไม่มีการอ้างอิงถือเป็นการละเมิด จริยธรรมทางวิชาการที่ร้ายแรง และเข้าข่ายละเมิดลิขสิทธิ์ตามพระราชบัญญัติลิขสิทธิ์ พ.ศ. 2537 หากมีการ ฟ้องร้องดําเนินคดีใด ๆ เกิดขึ้น ผู้เขียนบทความมีหน้าที่รับผิดชอบทางกฎหมายแต่เพียงผู้เดียว

 ***หมายเหตุ:*** ผู้เขียนบทความสามารถศึกษาและตรวจสอบวิธีการเขียนอ้างอิงในเนื้อหา และรายการอ้างอิงท้าย บทความ ตามแบบ APA ฉบับพิมพ์ครั้งที่ 6 (American Psychological Association Style, 6th Edition) ได้ที่เว็บไซต์ต่อไปนี้

http://library.stou.ac.th/sites/default/files/editor/APA6th.pdf